Kolloidalt sølv

Kolloidalt sølv er finpartiklet sølv som ligger i en væske, en kolloid. Kolloidalt sølv er som oftest fremstilt ved en elektrolytisk prosess. Sølv i denne formen har vært brukt innen medisin i lang tid, og sølvets egenskaper innen antibiotika og antibakterielle egenskaper er godt kjent. Tidligere ble ulike midler som inneholdt sølv brukt innvortes mot ulike infeksjoner. Denne bruken opphørte med utviklingen av moderne antibiotika etter andre verdenskrig.

I moderne legevitenskap og medisin eksisterer det en utstrakt bruk av kolloidalt sølv eller finpartiklet sølv i forskjellige vannbaserte væsker. De brukes under operasjoner, etter operasjoner med mer. 

Kolloidalt sølv har fra 1990-tallet blitt markedsført som en form for alternativ behandling, ofte under navnet sølvvann, for både innvortes og utvortes bruk, oftest som vidundermiddel mot alt fra forkjølelse til HIV og kreft.Tusentals utsatta för medicinbluff    Helsingborgs Dagblad Middelet har imidlertid ingen dokumentert medisinsk effekt. På grunn av risiko for bivirkninger (blant annet varig blåfarging av huden, såkalt argyria) er det illegalt å markedsføre kolloidalt sølv til innvortes bruk i blant annet Norge, EU og USA Final Rule on Colloidal Silver Drug Products - U.S. Food and Drug Administration. Dette har ført til at alternative behandlere har gått over til å markedsføre kolloidalt sølv offisielt som vannrensemiddel, mens det i uoffisiell markedsføring fremsettes påstander om helbredende effekt ved oralt inntak.Tusentals sjuka får falskt hopp Sydsvenskan

I 2014 sendte amerikanske Food and Drug Administration en skriftlig advarsel til nettverksselskapet AMS Health Sciences som selger kolloidalt sølv under merkenavnet Saba.Warning Letter U.S. Food and Drug Administration Selskapet fikk da pålegg om fjerne en rekke ulovlige markedsføringspåstander om helbredende effekt av oralt inntak av kollodialt sølv. I 2015 sendte Forbrukerombudet et skriftlig pålegg til nettbutikken Altshop om å endre ulovlig markedsføring av kolloidalt sølv som kosttilskudd.Vedrørende markedsføring av produktet Sølvvann  Forbrukerombudet Her ble det blant annet reagert på påstander om at sølvvann kunne få avkappede fingre til å vokse ut igjen.Selger vann som skal kunne «uskadeliggjøre alle virus» og «gro avkappede fingre»  E24

I april 2021 ble det delvis mumifiserte liket av sektlederen Amy Carlson funnet i Colorado. Obduksjonen viste at dødsårsaken var en kombinasjon av underernæring og forgiftning fra alkohol og sølv. Hun hadde før sin død promotert kolloidalt sølv som en kur mot covid-19.

Litteratur

 Referanser 

Kategori:Kollodial kjemi 
Kategori:Nanomaterialer
Kategori:Kosttilskudd